Document ID: 32007R1038

REGULAMENTUL (CE) NR. 1038/2007 AL COMISIEI
din 7 septembrie 2007
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), în special articolele 19 și 20,
întrucât:
(1)
Prin avizul din 13 august 2007, președinția sistemului de certificare pentru Procesul Kimberley a decis să includă Turcia pe lista participanților începând cu 14 august 2007.
(2)
Venezuela a notificat Comisia despre modificarea datelor cu privire la autoritățile sale competente.
(3)
Anexa II trebuie modificată în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2368/2002 se înlocuiește cu textul anexei I la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la data de 14 august 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 septembrie 2007.

Labels: 10
0
3
14